சக்தி தெய்வமாகக் கொண்டாடப்படும் காளியின் மிக தீவிர பக்தர்கள் வங்க மொழிப் பேசும் இந்துக்கள்...இவர்கள் காளிமாதாவுக்கு நிர்மாணிக்கும் கோவில்களுக்கு காளிபரி என்பது பெயர்...உலகெங்கும் எங்கெல்லாம் வங்காளி இந்துக்கள் பெரும் அளவில் வாழ்கின்றனரோ அங்கெல்லாம் காளிபரிகள் கட்டாயம் இருக்கும்...தசரா பண்டிகையின்போது வரும் 'துர்காபூஜா' நாளில் காளிபரிகளில் மிக பிரம்மாண்டமாகவும் விமரிசையாகவும் காளிமாதாவுக்கு பூசைகள் செய்துக் கொண்டாடுவர்...இந்தக் கோவில்கள் கலைநயம் மிக்கனவாய், அழகாகவும், பெரியதாகவுமிருக்கும்... ஒரு சம்பிரதாய தமிழ் இனிப்புத் தின்பண்டம். புறமொழிச்சொல்--வட மொழி...வடமொழியில் பெயர் சூட்டிக்கொண்ட தமிழ் இனிப்புத் தின்பண்டம்...பேச்சு வழக்கில் அதிரசம்...அதிக என்றால் மிகுந்த என்றும் ரசம் என்றால் சுவை என்றும் பொருள்பட உண்டானது...பச்சை அரிசி மாவு, வெல்லம், எண்ணெய் அல்லது நெய் இவைகளே தலையாய உட்பொருட்கள்...தமிழ் நாட்டின் பாரம்பரிய உணவு வகைகளில் ஒன்று...பழைய முறைப்படி, (நவீன உபகரணங்களைப் பயன்படுத்தாமல்), உழைத்துச் செய்யப்பட்டால் இந்த அதிரசத்தின் சுவைக்கு ஈடு இணையே இல்லை...தயார் செய்ய முக்கியப் பொருளான அரிசி மாவு, சற்றேத் தண்ணீரில் ஊறி, நிழலில் கொஞ்ச நேரம் நீர் போக உலர்த்தப்பட்டப் பச்சரிசியை உரல், உலக்கைக்கொண்டு இடித்துப் பொடியாக்கிச் சலித்து எடுத்ததாகவும், பொரிக்கும் எண்ணெய் கடலை எண்ணெய்யாகவோ அல்லது நெய்யாகவோதான் இருக்க வேண்டும்...விறகு அல்லது கரி அடுப்புத் தீயில் எண்ணெயை சூடாக்கி அதில் அதிரசம் சுட  ரசம் கூடும்... மிகப் பழங்காலந்தொட்டே புழக்கத்திலிருந்த, நினைத்த இடத்திற்கு எடுத்துச்செல்லத்தக்க அடுப்பு...மண் அல்லது இரும்பினால் ஆனவை...இன்றும் கிராமங்களில் பயன்பாட்டிலிருக்கின்றன...பெரும்பாலும் அடுப்புக் கரியே எரி பொருளாகப் பயன்படுத்தப்படும்...இரண்டு பகுதிகளைக்  கொண்டது...மேற்பாகம் வட்டமாக அகன்றும், கீழ்பாகம் சற்றுக் குறுகி தீப் பற்றவைக்க, எரியும் கரியிலிருந்து சாம்பல் கீழே விழ ஏதுவாக ஒரு துவாரமும் கொண்டிருக்கும்...இரண்டு பாகங்களுக்கிடையே ஓட்டைகள் உள்ள சிறு தட்டு அமைக்கப்பட்டிருக்கும்...மேற்பகுதியில் அடுப்புக்கரியைப் போட்டு, கீழ்ப் பகுதியிலிருந்து கொளுத்தியப் பொருட்களைப் போட்டுக் கரியைத் தீப்பிடிக்க வைப்பர்...நம்மூர் கும்மட்டிகள் அடிப்படையில் படத்தில் காட்டப்பட்டிருக்கும் பண்டைய அடுப்பைப் போலிருக்கும்... கடலிலிருந்து கிடைக்கும் உணவுப் பொருட்கள் கடலிலிருந்து கிடைக்கும் மனிதர் உண்ணக்கூடிய அனைத்து பொருட்களும் கடலுணவு எனப்படுகிறது...இவைகளில் அசைவ உணவான உயிரினங்களோடு சைவ உணவான தாவர வகைகளும் அடக்கம்...அசைவ உணவில் அநேக விதமான மீன் வகைகள், நண்டு வகைகள், ஆமை, இறால் வகைகள், நத்தை, சிப்பி வகைகள், பெரிய உயிரினங்களான சுறா, திமிங்கலம் ஆகியவைகள் அடக்கம்...